15 снежня 1889 г. адбыўся агульны сход членаў бібліятэкі. Сход прыняў рашэнне аб распрацоўцы новага статута, мэта якога - больш шырокі доступ чытачоў у бібліятэку. З Гродзенскай публічнай бібліятэкай быў цесна звязаны і бацька славутага беларускага паэта Максіма Багдановіча - Адам Ягоравіч. На час пераезду сямі ў Гродна ў ліпені 1892 г. фонд публічнай бібліятэкі налічваў да 11 тысяч тамоў асобнікаў і перыядычных выданняў. Адам Ягоравіч, па прыездзе ў горад, адразу стаў гадавым членам бібліятэкі, увайшоў у яе савет і хутка быў абраны дырэктарам.